Mayk Antamanov

Mayk Antamanov (, ; 1987-yil 24-aprel, Krasnoyarskda tugʻilgan) – Yangi Zelandiyalik futzalchi, darvozabon ampulasida oʻynaydi. Mayk Yangi Zelandiya terma jamoasida oʻynaydi. Ikki marta OFC Millatlar Kubogi gʻolibi (2022, 2023). 2021-yilda Yangi Zelandiyaning eng yaxshi futzalchiisi boʻlgan.

 Biografiya 
Mayk Krasnoyarskda tugʻilgan. Maktabda oʻqigan davridan mini-futbol oʻynashni boshlagan. Talabalik yillarida Sibir federal universitetini Universiada musoboqalarida himoya qilgan va Krasnoyarsk oʻlkasi chempionatida „Yenisey-GKhK“ jamoasida oʻynagan. Madridda boʻlib oʻtgan atom sanoati va energetika xodimlari oʻrtasidagi jahon chempionatida ishtirok etgan. Yadro chiqindilarini saqlash inshootida ishlagan.

Mayk Moskvaga koʻchib oʻtgach, futzal unga daromad keltirmagani uchun mashgʻulotlarni toʻxtatgan. Keyinchalik Antamanov Rossiyadan Yangi Zelandiyaga koʻchib ketgan va u yerda boʻsh vaqtlarida futzal oʻynashda davom ettirgan. Mayk East Coast Bays va Forrest Hill Milford klublarining tarkibida oʻynagan. 2016-yilda Oklend klubi tarkibida Yangi Zelandiya milliy ligasida oʻynay boshlagan. Uch marta mini-futbol boʻyicha Yangi Zelandiya chempionatining eng yaxshi darvozaboni deb tan olingan. Antamanov mahalliy ligada oʻynab, maosh olmagan. Yangi Zelandiyada u maktabda fan oʻqituvchisi boʻlib ishlagan.

2021-yil oxirida Mayk Yangi Zelandiyaning eng yaxshi futzalchisi deb topilgan. Rossiyalik darvozabonning muvaffaqiyatlari Yangi Zelandiya terma jamoasi murabbiylar shtabi eʼtiborini tortgan. Yangi Zelandiya futbol assotsiatsiyasi yordami bilan u fuqarolik olgan va FIFAdan Yangi Zelandiya terma jamoasi nomini sport musoboqalarida himoya qilish uchun ruxsat olgan. Uning terma jamoadagi debyuti 2022-yilda Okeaniyadagi mini-futbol boʻyicha asosiy turnir boʻlgan OFC Millatlar Kubogida boʻlib oʻtgan. Unda Yangi Zelandiya hal qiluvchi oʻyinda Solomon orollarini magʻlub etib (6:2) gʻolib boʻlgan. Antamanov turnirning eng yaxshi darvozaboni sifatida taqdirlangan.

2023 -yilgi navbatdagi Millatlar kubogi turnirida Yangi Zelandiya yana gʻalaba qozongan va bu terma jamoaga 2024-yilda Oʻzbekistonda boʻlib oʻtadigan Jahon chempionatida ishtirok etish imkonini bergan. Antamanov yana turnirning eng yaxshi darvozaboni deb topilgan.

2024-yilning mart oyi holatiga koʻra, Antamanov Yangi Zelandiya terma jamoasi safida 12 ta oʻyin oʻtkazib, 1 ta gol urgan.

 Yutuqlar 

 OFC Millatlar kubogi gʻolibi: 2022, 2023-yillar
 OFC Millatlar Kubogining eng yaxshi darvozaboni: 2022, 2023-yillar
 Yangi Zelandiyaning eng yaxshi futzalchisi: 2021-yil
 Yangi Zelandiya chempionatida yilning eng yaxshi darvozaboni: 2016, 2018, 2020-yillar
 Yangi Zelandiya chempioni: 2018-yil

 Manbalar 

 Havolalar 
 Mayk Antamanov Playmakerstatsuz saytida

Turkum:24-aprelda tugʻilganlar
Turkum:1987-yilda tugʻilganlar
Turkum:Krasnoyarskda tugʻilganlar
Turkum:Alifbo boʻyicha sportchilar
Turkum:Alifbo boʻyicha futzalchilar
Turkum:Futzal darvozabonlari
Turkum:Rossiyalik erkak futzalchilar
Turkum:Yangi Zelandiyalik erkak futzalchilar